nibzard/narodne-novine-full-text-markdown huggingface dataset:
## Ispravak Obvezatnih uputa LS II o obrascima za postupak kandidiranja i provedbu izbora za članove predstavničkih tijela jedinica lokalne i područne (regionalne) samouprave

### NN 46/2013 (17.4.2013.), Ispravak Obvezatnih uputa LS II o obrascima za postupak kandidiranja i provedbu izbora za članove predstavničkih tijela jedinica lokalne i područne (regionalne) samouprave

DRŽAVNO IZBORNO POVJERENSTVO

897

Nakon izvršenog pregleda teksta utvrđena je pogreška u Obvezatnim uputama broj LS II o obrascima za postupak kandidiranja i provedbu izbora za članove predstavničkih tijela jedinica lokalne i područne (regionalne) samouprave, objavljenim u »Narodnim novinama« broj 44/13 od 15. travnja 2013. te se daje

ISPRAVAK

OBVEZATNIH UPUTA LS II O OBRASCIMA ZA POSTUPAK KANDIDIRANJA I PROVEDBU IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

U Obvezatnim uputama broj LS II o obrascima za postupak kandidiranja i provedbu izbora za članove predstavničkih tijela jedinica lokalne i područne (regionalne) samouprave (»Narodne novine« broj 44/13) u obrascu

OLS-1 Prijedlog kandidacijske liste političke stranke/političkih stranaka za članice/članove predstavničkog tijela,

iza stranice teksta na kojoj se nalazi »NAPOMENA« koja završava točkom 8., brišu se tri stranice tabelarnog prikaza, koji započinje naslovom »KANDIDACIJSKA LISTA«, a završava crtama s napomenom »(potpis ovlaštenog predstavnika političke stranke odnosno ovlaštenih predstavnika dviju ili više stranaka)«.

Klasa: 013-06/13-03/02

Urbroj: 507/18-13-2

Zagreb, 16. travnja 2013.

Potpredsjednica

Aleksandra Jozić-Ileković, dipl. iur., v. r.

Ostalo, NN 46/2013-897
## Odluka o određivanju tijela u kojem će se osnovati nacionalni Europski potrošački centar

### NN 47/2013 (19.4.2013.), Odluka o određivanju tijela u kojem će se osnovati nacionalni Europski potrošački centar

47 19.04.2013 Odluka o određivanju tijela u kojem će se osnovati nacionalni Europski potrošački centar

VLADA REPUBLIKE HRVATSKE

899

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 18. travnja 2013. godine donijela

ODLUKU

O ODREĐIVANJU TIJELA U KOJEM ĆE SE OSNOVATI NACIONALNI EUROPSKI POTROŠAČKI CENTAR

I.

Ministarstvo gospodarstva određuje se tijelom u kojem će se osnovati nacionalni Europski potrošački centar.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/13-04/132
Urbroj: 50301-05/05-13-2
Zagreb, 18. travnja 2013.

Predsjednik
Zoran Milanović, v. r.

Odluka, NN 47/2013-899
## Rješenje o razrješenju dijela članova Upravnog vijeća Hrvatske agencije za hranu

### NN 47/2013 (19.4.2013.), Rješenje o razrješenju dijela članova Upravnog vijeća Hrvatske agencije za hranu

VLADA REPUBLIKE HRVATSKE

900

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 28. stavka 1. Zakona o hrani (»Narodne novine«, br. 46/2007, 84/2008 i 55/2011), Vlada Republike Hrvatske je na sjednici održanoj 11. travnja 2013. godine donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA HRVATSKE AGENCIJE ZA HRANU

Razrješuju se dužnosti članovi Upravnog vijeća Hrvatske agencije za hranu:

– NENAD LAMER, dr. med., na koju je imenovan kao predstavnik ministarstva nadležnog za zdravstvo

– ŠANI SAMARDŽIĆ, dr. med., na koju je imenovan kao predstavnik ministarstva nadležnog za zdravstvo.

Klasa: 080-02/13-02/66

Urbroj: 5030115/1-13-02

Zagreb, 11. travnja 2013.

Predsjednik

Zoran Milanović, v. r.

Rješenje, NN 47/2013-900
## Rješenje o imenovanju dijela članova Upravnog vijeća Hrvatske agencije za hranu

### NN 47/2013 (19.4.2013.), Rješenje o imenovanju dijela članova Upravnog vijeća Hrvatske agencije za hranu

VLADA REPUBLIKE HRVATSKE

901

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 28. stavka 1. Zakona o hrani (»Narodne novine«, br. 46/2007, 84/2008 i 55/2011), Vlada Republike Hrvatske je na sjednici održanoj 11. travnja 2013. godine donijela

RJEŠENJE

O IMENOVANJU DIJELA ČLANOVA UPRAVNOG VIJEĆA HRVATSKE AGENCIJE ZA HRANU

Za članove Upravnog vijeća Hrvatske agencije za hranu, imenuju se:

– IVO AFRIĆ, predstavnik ministarstva nadležnog za zdravstvo

– KRISTINA BLAGOJEVIĆ, predstavnica ministarstva nadležnog za zdravstvo.

Klasa: 080-02/13-01/97

Urbroj: 5030115/1-13-03

Zagreb, 11. travnja 2013.

Predsjednik

Zoran Milanović, v. r.

Rješenje, NN 47/2013-901
## Rješenje o razrješenju članova Upravnog odbora Nacionalne zaklade za potporu učeničkom i studentskom standardu

### NN 47/2013 (19.4.2013.), Rješenje o razrješenju članova Upravnog odbora Nacionalne zaklade za potporu učeničkom i studentskom standardu

VLADA REPUBLIKE HRVATSKE

902

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Zakona o Nacionalnoj zakladi za potporu učeničkom i studentskom standardu (»Narodne novine«, broj 111/2007), Vlada Republike Hrvatske je na sjednici održanoj 11. travnja 2013. godine donijela

RJEŠENJE

O RAZRJEŠENJU ČLANOVA UPRAVNOG ODBORA NACIONALNE ZAKLADE ZA POTPORU UČENIČKOM I STUDENTSKOM STANDARDU

Razrješuju se dužnosti članovi Upravnog odbora Nacionalne zaklade za potporu učeničkom i studentskom standardu, radi isteka mandata:

– LIDIJA GAŠPAROVIĆ, dr. vet. med., imenovana na prijedlog ministra nadležnog za poslove obrazovanja

– PETAR MLADINIĆ, imenovan na prijedlog Agencije za odgoj i obrazovanje

– prof. dr. sc. MARKO JELIĆ, imenovan na prijedlog Agencije za strukovno obrazovanje i obrazovanje odraslih

– prof. dr. sc. DARKO TIPURIĆ, imenovan na prijedlog Agencije za znanost i visoko obrazovanje

– VANJA SUTLIĆ, imenovan na prijedlog Donatorske skupštine

– DARINKO BAGO, imenovan na prijedlog Donatorske skupštine

– mr. sc. ANTE TODORIĆ, imenovan na prijedlog Donatorske skupštine.

Klasa: 080-02/13-02/67

Urbroj: 5030115/1-13-02

Zagreb, 11. travnja 2013.

Predsjednik

Zoran Milanović, v. r.

Rješenje, NN 47/2013-902
## Rješenje o imenovanju članova Upravnog odbora Nacionalne zaklade za potporu učeničkom i studentskom standardu

### NN 47/2013 (19.4.2013.), Rješenje o imenovanju članova Upravnog odbora Nacionalne zaklade za potporu učeničkom i studentskom standardu

VLADA REPUBLIKE HRVATSKE

903

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. stavka 2. Zakona o Nacionalnoj zakladi za potporu učeničkom i studentskom standardu (»Narodne novine«, broj 111/2007), Vlada Republike Hrvatske je na sjednici održanoj 11. travnja 2013. godine donijela

RJEŠENJE

O IMENOVANJU ČLANOVA UPRAVNOG ODBORA NACIONALNE ZAKLADE ZA POTPORU UČENIČKOM I STUDENTSKOM STANDARDU

Za članove Upravnog odbora Nacionalne zaklade za potporu učeničkom i studentskom standardu, imenuju se:

– prof. dr. sc. RUŽICA BELJO LUČIĆ, na prijedlog ministra nadležnog za poslove obrazovanja

– LIDIJA GAŠPAROVIĆ, dr. vet. med., na prijedlog Agencije za odgoj i obrazovanje

– MLADEN PEJKOVIĆ, na prijedlog Agencije za strukovno obrazovanje i obrazovanje odraslih

– akademik ZVONKO KUSIĆ, na prijedlog Agencije za znanost i visoko obrazovanje

– mr. sc. GORDANA KOVAČEVIĆ, na prijedlog Donatorske skupštine

– ZVONIMIR MRŠIĆ, na prijedlog Donatorske skupštine

– mr. sc. GORAN RADMAN, na prijedlog Donatorske skupštine.

Klasa: 080-02/13-01/98

Urbroj: 5030115/1-13-02

Zagreb, 11. travnja 2013.

Predsjednik

Zoran Milanović, v. r.

Rješenje, NN 47/2013-903
## Rješenje o razrješenju dijela članova Odbora za standarde financijskog izvještavanja

### NN 47/2013 (19.4.2013.), Rješenje o razrješenju dijela članova Odbora za standarde financijskog izvještavanja

VLADA REPUBLIKE HRVATSKE

904

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 2. Zakona o računovodstvu (»Narodne novine«, broj 109/2007), Vlada Republike Hrvatske je na sjednici održanoj 11. travnja 2013. godine donijela

RJEŠENJE

O RAZRJEŠENJU DIJELA ČLANOVA ODBORA ZA STANDARDE FINANCIJSKOG IZVJEŠTAVANJA

Razrješuju se dužnosti članovi Odbora za standarde financijskog izvještavanja, radi isteka mandata:

– ŽELJKO FABER

– prof. dr. sc. DANIMIR GULIN

– IVICA SMILJAN

– prof. dr. sc. STJEPAN TADIJANČEVIĆ

– prof. dr. sc. LAJOŠ ŽAGER

– dr. sc. VLADO BRKANIĆ.

Klasa: 080-02/13-02/68

Urbroj: 5030115/1-13-02

Zagreb, 11. travnja 2013.

Predsjednik

Zoran Milanović, v. r.

Rješenje, NN 47/2013-904
## Rješenje o imenovanju dijela članova Odbora za standarde financijskog izvještavanja

### NN 47/2013 (19.4.2013.), Rješenje o imenovanju dijela članova Odbora za standarde financijskog izvještavanja

VLADA REPUBLIKE HRVATSKE

905

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 2. Zakona o računovodstvu (»Narodne novine«, broj 109/2007), Vlada Republike Hrvatske je na sjednici održanoj 11. travnja 2013. godine donijela

RJEŠENJE

O IMENOVANJU DIJELA ČLANOVA ODBORA ZA STANDARDE FINANCIJSKOG IZVJEŠTAVANJA

Za članove Odbora za standarde financijskog izvještavanja, imenuju se:

– ŽELJKO FABER

– prof. dr. sc. DANIMIR GULIN

– IVICA SMILJAN

– prof. dr. sc. STJEPAN TADIJANČEVIĆ

– prof. dr. sc. LAJOŠ ŽAGER

– TAMARA CIRKVENI.

Klasa: 080-02/13-01/99

Urbroj: 5030115/1-13-02

Zagreb, 11. travnja 2013.

Predsjednik

Zoran Milanović, v. r.

Rješenje, NN 47/2013-905
## Pravilnik o dopuni Pravilnika o kriterijima za određivanje namjene pojedinog dijela luke otvorene za javni promet županijskog i lokalnog značaja, način plaćanja veza, uvjete korištenja, te određivanja maksimalne visine naknade i raspodjele prihoda

### NN 47/2013 (19.4.2013.), Pravilnik o dopuni Pravilnika o kriterijima za određivanje namjene pojedinog dijela luke otvorene za javni promet županijskog i lokalnog značaja, način plaćanja veza, uvjete korištenja, te određivanja maksimalne visine naknade i raspodjele prihoda

47 19.04.2013 Pravilnik o dopuni Pravilnika o kriterijima za određivanje namjene pojedinog dijela luke otvorene za javni promet županijskog i lokalnog značaja, način plaćanja veza, uvjete korištenja, te određivanja maksimalne visine naknade i raspodjele prihoda

MINISTARSTVO POMORSTVA, PROMETA I INFRASTRUKTURE

908

Temeljem članka 74. stavak 4. Zakona o pomorskom dobru i morskim lukama (»Narodne novine«, broj 158/2004, 100/2004, 141/2006, 38/2009 i 123/2011) ministar pomorstva, prometa i infrastrukture uz suglasnost ministrice graditeljstva i prostornoga uređenja donosi

PRAVILNIK

O DOPUNI PRAVILNIKA O KRITERIJIMA ZA ODREĐIVANJE NAMJENE POJEDINOG DIJELA LUKE OTVORENE ZA JAVNI PROMET ŽUPANIJSKOG I LOKALNOG ZNAČAJA, NAČIN PLAĆANJA VEZA, UVJETE KORIŠTENJA, TE ODREĐIVANJA MAKSIMALNE VISINE NAKNADE I RASPODJELE PRIHODA

Članak 1.

U Pravilniku o kriterijima za određivanje namjene pojedinog dijela luke otvorene za javni promet županijskog i lokalnog značaja, način plaćanja veza, uvjete korištenja, te određivanja maksimalne visine naknade i raspodjele prihoda (»Narodne novine« broj 94/2007, 79/2008 i 114/2012) u članku 20. iza stavka 3. dodaju se novi stavci 4. i 5 . koji glase:

»Za potrebe administrativnog upravljanja lučkim područjem nadležna lučka uprava je dužna, u roku od šest mjeseci, u cilju utvrđenja obuhvata lučkog područja izraditi prikaz cjelokupnog obuhvata lučkog područja na digitalnom ortofoto planu (DOF) s uklopljenom kopijom katastarskog stanja sve na način da se obuhvate i sva područja koja se u stvarnosti koriste kao lučka područja, a izvan su lučkog sustava.

Na tako izrađen prijedlog ishođuje se potvrda nadležnog upravnog tijela za provedbu dokumenata prostornoga uređenja da obuhvat lučkog područja nije u suprotnosti s dokumentima prostornoga uređenja, te se dostavlja osnivaču s prijedlogom za promjenom akta o lučkom području.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/07-02/2
Urbroj: 530-03-1-13-16
Zagreb, 11. travnja 2013.

Ministar
dr. sc. Siniša Hajdaš Dončić, v. r.

Pravilnik, NN 47/2013-908
## Pravilnik o sustavu provedbe naknadnih kontrola velikih korisnika određenih mjera uređenja tržišta poljoprivrednih proizvoda

### NN 47/2013 (19.4.2013.), Pravilnik o sustavu provedbe naknadnih kontrola velikih korisnika određenih mjera uređenja tržišta poljoprivrednih proizvoda

47 19.04.2013 Pravilnik o sustavu provedbe naknadnih kontrola velikih korisnika određenih mjera uređenja tržišta poljoprivrednih proizvoda

MINISTARSTVO POLJOPRIVREDE

909

Na temelju članka 15. stavka 2. Zakona o uređenju tržišta poljoprivrednih proizvoda (»Narodne novine«, broj 149/09, 22/11 i 120/12), ministar poljoprivrede donosi

PRAVILNIK

O SUSTAVU PROVEDBE NAKNADNIH KONTROLA VELIKIH KORISNIKA ODREĐENIH MJERA UREĐENJA TRŽIŠTA POLJOPRIVREDNIH PROIZVODA

I. OPĆE ODREDBE

Članak 1.

Ovom Pravilnikom uređuje se sustav provedbe naknadnih kontrola velikih korisnika mjera uređenja tržišta poljoprivrednih proizvoda koji primaju ili obavljaju isplate izravno ili neizravno povezane sa sustavom financiranja od strane Europskog fonda za jamstva u poljoprivredi (u daljnjem tekstu: EAGF), ili njihovih predstavnika, kako bi se provjerilo jesu li transakcije koje čine dio sustava financiranja od strane EAGF-a obavljene i provedene pravilno.

Pravilnikom se utvrđuju nadležnosti tijela vezanih za provedbu, koordinaciju i izvješćivanje o naknadnim kontrolama, radi provedbe Uredbe Vijeća (EZ) br. 485/2008 od 26. svibnja 2008. o kontroli transakcija koju provode države članice, a koje su dio sustava financiranja Europskog fonda za jamstva u poljoprivredi (u daljnjem tekstu: Uredba Vijeća (EZ) br. 485/2008).

II. PROVEDBA NAKNADNIH KONTROLA

Članak 2.

Ministarstvo financija – Carinska uprava nadležno je tijelo za obavljanje naknadnih kontrola korisnika izvoznih naknada.

Ministarstvo poljoprivrede, Sektor inspekcija u poljoprivredi, nadležno je tijelo za obavljanje naknadnih kontrola korisnika ostalih mjera zajedničke organizacije tržišta poljoprivrednih proizvoda.

III. KOORDINACIJA I IZVJEŠĆIVANJE O NAKNADNIM KONTROLAMA

Članak 3.

Ministarstvo poljoprivrede, Odjel za financijsko upravljanje i kontrole (u daljnjem tekstu: Odjel) obavlja zadaće koordinacije i praćenja naknadnih kontrola, izvješćivanja Europske komisije te ostale zadaće propisane odredbom članka 11. Uredbe Vijeća (EZ) broj 485/2008.

Radi kvalitetnog praćenja i pravodobnog izvješćivanja Europske komisije o naknadnim kontrolama organizirat će se redoviti sastanci tijela uključenih u provedbu ovoga Pravilnika.

IV. PRIJENOS PODATAKA

Članak 4.

Agencija za plaćanja u poljoprivredi, ribarstvu i ruralnom razvoju dužna je Odjelu pružati sve informacije i dostavljati dokumente, u rokovima koje odredi Odjel, potrebne za obavljanje zadaća u skladu s ovim Pravilnikom i s odredbama Uredbe Vijeća (EZ) br. 485/2008.

V. ZAVRŠNE ODREDBE

Članak 5.

Ovaj Pravilnik stupa na snagu danom pristupanja Republike Hrvatske Europskoj uniji.

Klasa: 011-02/13-01/55
Urbroj: 525-07/0801-13-4
Zagreb, 5. travnja 2013.

Ministar
Tihomir Jakovina, v. r.

Pravilnik, NN 47/2013-909
## Pravilnik o izmjeni i dopuni Pravilnika o zemljopisnim područjima uzgoja vinove loze

### NN 48/2013 (24.4.2013.), Pravilnik o izmjeni i dopuni Pravilnika o zemljopisnim područjima uzgoja vinove loze

MINISTARSTVO POLJOPRIVREDE

943

Na temelju članka 19. stavka 2. Zakona o vinu (»Narodne novine« br. 96/03 i 55/11) ministar poljoprivrede donosi

PRAVILNIK

O IZMJENI I DOPUNI PRAVILNIKA O ZEMLJOPISNIM PODRUČJIMA UZGOJA VINOVE LOZE

Članak 1.

U Pravilniku o zemljopisnim područjima uzgoja vinove loze (»Narodne novine« br. 74/12 i 80/12 – ispravak) u članku 4. točki 12. podstavku 3. riječ: »Slivno« briše se.

U točki 12. iza podstavka 12. briše se točka i stavlja zarez te dodaje podstavak 13. koji glasi:

»– Vinogorje Komarna (Slivno).«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 080-01/11-01/47

Urbroj: 525-07/0034-13-42

Zagreb, 15. travnja 2013.

Ministar

Tihomir Jakovina, v. r.

Pravilnik, NN 48/2013-943
## Pravilnik o izmjenama Pravilnika o provedbi Sheme školskog voća

### NN 48/2013 (24.4.2013.), Pravilnik o izmjenama Pravilnika o provedbi Sheme školskog voća

MINISTARSTVO POLJOPRIVREDE

944

Na temelju članka 15. stavka 2. podstavka 6. Zakona o uređenju tržišta poljoprivrednih proizvoda (»Narodne novine« broj 149/09, 22/11, 120/12) ministar poljoprivrede donosi

PRAVILNIK

O IZMJENAMA PRAVILNIKA O PROVEDBI SHEME ŠKOLSKOG VOĆA

Članak 1.

U Pravilniku o provedbi Sheme školskog voća (»Narodne novine« broj 22/13) u članku 9. stavci 1., 2. i 3. mijenjaju se i glase:

»(1) Agencija za plaćanja objavit će javni poziv za odabir dobavljača voća i povrća u okviru Sheme školskog voća najkasnije 30. travnja 2013. godine.

(2) Agencija za plaćanja će najkasnije 30. svibnja 2013. na web-

-stranici www.apprrr.hr objaviti:

– popis dobavljača koji ispunjavaju uvjete javnog poziva;

– popis škola koje mogu sudjelovati u Shemi školskog voća s brojem učenika po školi; i

– procijenjeni iznos potpore po školi prema broju učenika koji mogu sudjelovati u Shemi školskog voća.

(3) Ministarstvo nadležno za obrazovanje dostavit će Agenciji za plaćanje najkasnije:

– 20. svibnja 2013. godine ukupan broj učenika od 1. do 4. razreda po svakoj školi u školskoj godini 2013./2014. godini;

– 25. kolovoza 2013. godine konačan broj učenika od 1. do 4. razreda po svakoj školi upisanih u novu školsku godinu.«

PRIJELAZNE I ZAVRŠNE ODREDBE

Članak 2.

Ovaj Pravilnik stupa na snagu prvi dan od dana njegove objave u »Narodnim novinama«.

Klasa: 011-02/12-01/186

Urbroj: 525-07/0010-13-11

Zagreb, 17. travnja 2013.

Ministar

Tihomir Jakovina, v. r.

Pravilnik, NN 48/2013-944
## Indeks potrošačkih cijena u ožujku 2013.

### NN 48/2013 (24.4.2013.), Indeks potrošačkih cijena u ožujku 2013.

DRŽAVNI ZAVOD ZA STATISTIKU

946

Državni zavod za statistiku objavljuje

INDEKS

POTROŠAČKIH CIJENA U OŽUJKU 2013.

Indeks potrošačkih cijena u ožujku 2013. u odnosu na veljaču 2013. iznosi 100,3.

Klasa: 957-04/13-01/05

Urbroj: 555-09-07-13-2

Zagreb, 16. travnja 2013.

Ravnatelj

doc. dr. sc. Ivan Kovač, v. r.

48 24.04.2013 Indeks potrošačkih cijena u ožujku 2013.

Ostalo, NN 48/2013-946
## Izmjene i dopune Statuta Turističke zajednice Varaždinske županije

### NN 48/2013 (24.4.2013.), Izmjene i dopune Statuta Turističke zajednice Varaždinske županije

48 24.04.2013 Izmjene i dopune Statuta Turističke zajednice Varaždinske županije

TURISTIČKA ZAJEDNICA VARAŽDINSKE ŽUPANIJE

947

Na temelju članka 12. i 15. Zakona o turističkim zajednicama i promicanju hrvatskog turizma (»Narodne novine« 152/08) i članka 73., stavak 3., Statuta Turističke zajednice Varaždinske županije (»Narodne novine« 130/10), Skupština Turističke zajednice Varaždinske županije, uz prethodnu suglasnost Ministarstva turizma, na sjednici održanoj 28. ožujka 2013. godine donosi izmjene i dopune Statuta Turističke zajednice Varaždinske županije

IZMJENE I DOPUNE

STATUTA TURISTIČKE ZAJEDNICE VARAŽDINSKE ŽUPANIJE

Članak 1.

Članak 19., stavak 6. mijenja se i glasi:

Sukladno razmjerima iz stavka 5. ovog članka, raspored članova skupštine je sljedeći:

1. Turistička zajednica grada Varaždina 4 člana

2. Turistička zajednica grada Varaždinske Toplice 3 člana

3. Turistička zajednica grada Lepoglave 1 član

4. Turistička zajednica grada Ivanca 1 član

5. Turistička zajednica grada Ludbrega 2 člana

6. Turistička zajednica grada Novi Marof 1 član

7. Turistička zajednica općine Gornji Kneginec 1 član

8. Turistička zajednica Trakošćan – općina Bednja 1 član.

Članak 2.

Izmjene i dopune stupaju na snagu danom objave u »Narodnim novinama«.

Urbroj: 05-03/13
Varaždin, 28. ožujka 2013.

Predsjednik
Turističke zajednice Varaždinske županije
Predrag Štromar, mag. oec., v. r.

Izmjene i dopune, NN 48/2013-947
## Ispravak Izmjena i dopuna Sudskog poslovnika

### NN 48/2013 (24.4.2013.), Ispravak Izmjena i dopuna Sudskog poslovnika

MINISTARSTVO PRAVOSUĐA

948

Nakon uspoređivanja s izvornim tekstom utvrđena je pogreška u Izmjenama i dopunama Sudskog poslovnika objavljenim u »Narodnim novinama« broj 39 od 3. travnja 2013. godine, te se daje

ISPRAVAK

IZMJENA I DOPUNA SUDSKOG POSLOVNIKA

U Izmjenama i dopunama Sudskog poslovnika, u Obrascu 58.c (čl. 325. SP) – Upisnik za predmete zahtjeva za zaštitu prava na suđenje u razumnom roku Su-Gžzp I, Su-Kžzp I, Su-Pžzp I, Su-Užzp I, iza kolone 8. kolone 10., 11. i 12. zamjenjuju se sa kolonama 9., 10. i 11.

Klasa: 710-01/13-01/69

Urbroj: 514-03-13-3

Zagreb, 11. travnja 2013.

Ministar

Orsat Miljenić, v. r.

Ostalo, NN 48/2013-948
## Odluka o postavljanju mr. sc. Željka Belaja za izvanrednog i opunomoćenog veleposlanika Republike Hrvatske u Republici Paragvaju sa sjedištem u Buenos Airesu

### NN 49/2013 (26.4.2013.), Odluka o postavljanju mr. sc. Željka Belaja za izvanrednog i opunomoćenog veleposlanika Republike Hrvatske u Republici Paragvaju sa sjedištem u Buenos Airesu

PREDSJEDNIK REPUBLIKE HRVATSKE

949

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-01/15, urbroj: 5030115/1-13-11 od 15. travnja 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. ŽELJKO BELAJ, izvanredni i opunomoćeni veleposlanik Republike Hrvatske u Argentinskoj Republici, sa sjedištem u Buenos Airesu, postavlja se i za izvanrednog i opunomoćenog veleposlanika Republike Hrvatske u Republici Paragvaju, sa sjedištem u Buenos Airesu.

Ova Odluka stupa na snagu danom donošenja.

Klasa: 018-07/13-02/09

Urbroj: 71-05-03/1-13-2

Zagreb, 22. travnja 2013.

Predsjednik

Republike Hrvatske

Ivo Josipović, v. r.

Odluka, NN 49/2013-949
## Odluka o postavljanju mr. sc. Željka Belaja za izvanrednog i opunomoćenog veleposlanika Republike Hrvatske u Istočnoj Republici Urugvaju sa sjedištem u Buenos Airesu

### NN 49/2013 (26.4.2013.), Odluka o postavljanju mr. sc. Željka Belaja za izvanrednog i opunomoćenog veleposlanika Republike Hrvatske u Istočnoj Republici Urugvaju sa sjedištem u Buenos Airesu

PREDSJEDNIK REPUBLIKE HRVATSKE

950

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine« broj 48/96) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-01/15, urbroj: 5030115/1-13-13 od 15. travnja 2013., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. ŽELJKO BELAJ, izvanredni i opunomoćeni veleposlanik Republike Hrvatske u Argentinskoj Republici, sa sjedištem u Buenos Airesu, postavlja se i za izvanrednog i opunomoćenog veleposlanika Republike Hrvatske u Istočnoj Republici Urugvaju, sa sjedištem u Buenos Airesu.

Ova Odluka stupa na snagu danom donošenja.

Klasa: 018-07/13-02/10

Urbroj: 71-05-03/1-13-2

Zagreb, 22. travnja 2013.

Predsjednik

Republike Hrvatske

Ivo Josipović, v. r.

Odluka, NN 49/2013-950
## Rješenje o imenovanju pomoćnice ministra gospodarstva

### NN 49/2013 (26.4.2013.), Rješenje o imenovanju pomoćnice ministra gospodarstva

VLADA REPUBLIKE HRVATSKE

952

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 18. travnja 2013. godine donijela

RJEŠENJE

O IMENOVANJU POMOĆNICE MINISTRA GOSPODARSTVA

Imenuje se SABINA ŠKRTIĆ pomoćnicom ministra gospodarstva, s danom 2. svibnja 2013. godine.

Klasa: 080-02/13-01/101

Urbroj: 5030115/1-13-02

Zagreb, 18. travnja 2013.

Predsjednik

Zoran Milanović, v. r.

Rješenje, NN 49/2013-952
## Rješenje o imenovanju zamjenice ravnatelja Hrvatskog zavoda za mirovinsko osiguranje

### NN 49/2013 (26.4.2013.), Rješenje o imenovanju zamjenice ravnatelja Hrvatskog zavoda za mirovinsko osiguranje

VLADA REPUBLIKE HRVATSKE

953

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 132. stavka 4. Zakona o mirovinskom osiguranju (»Narodne novine«, br. 102/98, 127/2000, 59/2001, 109/2001, 147/2002, 117/2003, 30/2004, 177/2004, 92/2005, 43/2007, 79/2007, 35/2008, 40/2010, 121/2010, 130/2010 – pročišćeni tekst, 61/2011, 114/2011 i 76/2012) i članka 37. stavka 1. Statuta Hrvatskog zavoda za mirovinsko osiguranje (»Narodne novine«, broj 117/2012), Vlada Republike Hrvatske je na sjednici održanoj 18. travnja 2013. godine donijela

RJEŠENJE

O IMENOVANJU ZAMJENICE RAVNATELJA HRVATSKOG ZAVODA ZA MIROVINSKO OSIGURANJE

Imenuje se JADRANKA PERASIĆ, dr. med., zamjenicom ravnatelja Hrvatskog zavoda za mirovinsko osiguranje.

Klasa: 080-02/13-01/102

Urbroj: 5030115/1-13-03

Zagreb, 18. travnja 2013.

Predsjednik

Zoran Milanović, v. r.

Rješenje, NN 49/2013-953
## Rješenje o razrješenju vršiteljice dužnosti direktora Agencije za pravni promet i posredovanje nekretninama

### NN 49/2013 (26.4.2013.), Rješenje o razrješenju vršiteljice dužnosti direktora Agencije za pravni promet i posredovanje nekretninama

VLADA REPUBLIKE HRVATSKE

954

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 3. Uredbe o Agenciji za pravni promet i posredovanje nekretninama (»Narodne novine«, br. 45/97, 63/97, 65/99, 132/2002, 8/2004, 27/2008, 105/2009 i 79/2012), Vlada Republike Hrvatske je na sjednici održanoj 18. travnja 2013. godine donijela

RJEŠENJE

O RAZRJEŠENJU VRŠITELJICE DUŽNOSTI DIREKTORA AGENCIJE ZA PRAVNI PROMET I POSREDOVANJE NEKRETNINAMA

Razrješuje se MARIJANA KRUHOBEREC dužnosti vršiteljice dužnosti direktora Agencije za pravni promet i posredovanje nekretninama.

Klasa: 080-02/13-02/70

Urbroj: 5030115/1-13-02

Zagreb, 18. travnja 2013.

Predsjednik

Zoran Milanović, v. r.

Rješenje, NN 49/2013-954
## Rješenje o imenovanju direktora Agencije za pravni promet i posredovanje nekretninama

### NN 49/2013 (26.4.2013.), Rješenje o imenovanju direktora Agencije za pravni promet i posredovanje nekretninama

VLADA REPUBLIKE HRVATSKE

955

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 14. stavka 3. Uredbe o Agenciji za pravni promet i posredovanje nekretninama (»Narodne novine«, br. 45/97, 63/97, 65/99, 132/2002, 8/2004, 27/2008, 105/2009 i 79/2012), Vlada Republike Hrvatske je na sjednici održanoj 18. travnja 2013. godine donijela

RJEŠENJE

O IMENOVANJU DIREKTORA AGENCIJE ZA PRAVNI PROMET I POSREDOVANJE NEKRETNINAMA

Imenuje se SLAVKO ČUKELJ direktorom Agencije za pravni promet i posredovanje nekretninama.

Klasa: 080-02/13-01/103

Urbroj: 5030115/1-13-03

Zagreb, 18. travnja 2013.

Predsjednik

Zoran Milanović, v. r.

Rješenje, NN 49/2013-955
## Rješenje o imenovanju predsjednice i članova Sanacijskog vijeća Klinike za infektivne bolesti "Dr. Fran Mihaljević"

### NN 49/2013 (26.4.2013.), Rješenje o imenovanju predsjednice i članova Sanacijskog vijeća Klinike za infektivne bolesti "Dr. Fran Mihaljević"

VLADA REPUBLIKE HRVATSKE

956

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Klinike za infektivne bolesti »Dr. Fran Mihaljević« (»Narodne novine«, broj 35/2013), Vlada Republike Hrvatske je na sjednici održanoj 18. travnja 2013. godine donijela

RJEŠENJE

O IMENOVANJU PREDSJEDNICE I ČLANOVA SANACIJSKOG VIJEĆA KLINIKE ZA INFEKTIVNE BOLESTI »DR. FRAN MIHALJEVIĆ«

1. Imenuje se NEVENKA BRKIĆ predsjednicom Sanacijskog vijeća Klinike za infektivne bolesti »Dr. Fran Mihaljević«.

2. Za članove Sanacijskog vijeća Klinike za infektivne bolesti »Dr. Fran Mihaljević«, imenuju se:

– IVANA RADELJAK NOVAKOVIĆ

– prof. dr. sc. BRUNO BARŠIĆ, dr. med.

Klasa: 080-02/13-01/94

Urbroj: 5030115/1-13-03

Zagreb, 18. travnja 2013.

Predsjednik

Zoran Milanović, v. r.

Rješenje, NN 49/2013-956
## Rješenje o imenovanju sanacijske upraviteljice Klinike za infektivne bolesti "Dr. Fran Mihaljević"

### NN 49/2013 (26.4.2013.), Rješenje o imenovanju sanacijske upraviteljice Klinike za infektivne bolesti "Dr. Fran Mihaljević"

VLADA REPUBLIKE HRVATSKE

957

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 3. podstavka 3. Zakona o sanaciji javnih ustanova (»Narodne novine«, broj 136/2012), a u vezi s točkom V. stavkom 1. Odluke o sanaciji Klinike za infektivne bolesti »Dr. Fran Mihaljević« (»Narodne novine«, broj 35/2013), Vlada Republike Hrvatske je na sjednici održanoj 18. travnja 2013. godine donijela

RJEŠENJE

O IMENOVANJU SANACIJSKE UPRAVITELJICE KLINIKE ZA INFEKTIVNE BOLESTI »DR. FRAN MIHALJEVIĆ«

Imenuje se prof. dr. sc. ADRIANA VINCE, dr. med., sanacijskom upraviteljicom Klinike za infektivne bolesti »Dr. Fran Mihaljević«.

Klasa: 080-02/13-01/95

Urbroj: 5030115/1-13-03

Zagreb, 18. travnja 2013.

Predsjednik

Zoran Milanović, v. r.

Rješenje, NN 49/2013-957
## Rješenje o razrješenju člana Stožera zaštite i spašavanja Republike Hrvatske

### NN 49/2013 (26.4.2013.), Rješenje o razrješenju člana Stožera zaštite i spašavanja Republike Hrvatske

VLADA REPUBLIKE HRVATSKE

958

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 4. Zakona o zaštiti i spašavanju (»Narodne novine«, br. 174/2004, 79/2007, 38/2009 i 127/2010), Vlada Republike Hrvatske je na sjednici održanoj 18. travnja 2013. godine donijela

RJEŠENJE

O RAZRJEŠENJU ČLANA STOŽERA ZAŠTITE I SPAŠAVANJA REPUBLIKE HRVATSKE

Razrješuje se mr. sc. MARKO VUČAK dužnosti člana Stožera zaštite i spašavanja Republike Hrvatske.

Klasa: 080-02/13-02/71

Urbroj: 5030115/1-13-02

Zagreb, 18. travnja 2013.

Predsjednik

Zoran Milanović, v. r.

Rješenje, NN 49/2013-958
## Rješenje o imenovanju člana Stožera zaštite i spašavanja Republike Hrvatske

### NN 49/2013 (26.4.2013.), Rješenje o imenovanju člana Stožera zaštite i spašavanja Republike Hrvatske

VLADA REPUBLIKE HRVATSKE

959

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 4. stavka 4. Zakona o zaštiti i spašavanju (»Narodne novine«, br. 174/2004, 79/2007, 38/2009 i 127/2010), Vlada Republike Hrvatske je na sjednici održanoj 18. travnja 2013. godine donijela

RJEŠENJE

O IMENOVANJU ČLANA STOŽERA ZAŠTITE I SPAŠAVANJA REPUBLIKE HRVATSKE

Imenuje se KRISTIJAN BELJAN članom Stožera zaštite i spašavanja Republike Hrvatske.

Klasa: 080-02/13-01/104

Urbroj: 5030115/1-13-02

Zagreb, 18. travnja 2013.

Predsjednik

Zoran Milanović, v. r.

Rješenje, NN 49/2013-959
## Rješenje o imenovanju dijela članova Stalnog povjerenstva za provedbu integracije stranaca u hrvatsko društvo

### NN 49/2013 (26.4.2013.), Rješenje o imenovanju dijela članova Stalnog povjerenstva za provedbu integracije stranaca u hrvatsko društvo

VLADA REPUBLIKE HRVATSKE

960

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke 5. stavka 2. poglavlja III. Migracijske politike Republike Hrvatske za razdoblje 2013. – 2015. godine (»Narodne novine«, broj 27/2013), Vlada Republike Hrvatske je na sjednici održanoj 18. travnja 2013. godine donijela

RJEŠENJE

O IMENOVANJU DIJELA ČLANOVA STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

Za članove Stalnog povjerenstva za provedbu integracije stranaca u hrvatsko društvo, imenuju se:

– STANKO JANIĆ, pomoćnik ministra regionalnoga razvoja i fondova Europske unije

– FILKO CEZNER, pomoćnik ministrice graditeljstva i prostornoga uređenja.

Klasa: 080-02/13-01/72

Urbroj: 5030115/1-13-05

Zagreb, 18. travnja 2013.

Predsjednik

Zoran Milanović, v. r.

Rješenje, NN 49/2013-960
## Pravilnik o izmjenama Pravilnika o tehničkoj ispravnosti automata i stolova za igre na sreću

### NN 49/2013 (26.4.2013.), Pravilnik o izmjenama Pravilnika o tehničkoj ispravnosti automata i stolova za igre na sreću

49 26.04.2013 Pravilnik o izmjenama Pravilnika o tehničkoj ispravnosti automata i stolova za igre na sreću

MINISTARSTVO FINANCIJA

961

Na temelju članka 63. stavka 4. Zakona o igrama na sreću (»Narodne novine«, broj 87/09) donosim

PRAVILNIK

O IZMJENAMA PRAVILNIKA O TEHNIČKOJ ISPRAVNOSTI AUTOMATA I STOLOVA ZA IGRE NA SREĆU

Članak 1.

U Pravilniku o tehničkoj ispravnosti automata i stolova za igre na sreću (»Narodne novine«, br. 38/10, 130/10 – dalje u tekstu: Pravilnik), u članku 3. mijenjaju se stavci 6. i 8. i glase:

»(6) Automat i stol može se uzeti u najam samo od proizvođača ili pravne osobe sa sjedištem u Republici Hrvatskoj ovlaštene za zastupanje proizvođača. Pravna osoba koja daje automate i stolove u najam dužna je Ministarstvu financija dostavljati izvješće s popisom priređivača kojima su iznajmili automate ili stolove, brojem automata i stolova danim u najam, te s podacima o proizvođaču, o vrsti i serijskom broju, te mjesecu i godini proizvodnje.

(8) Pravo na uvoz automata, stolova i njihovih dijelova u Republiku Hrvatsku imaju priređivači i pravne osobe sa sjedištem u Republici Hrvatskoj ovlaštene za zastupanje proizvođača.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/13-01/130
Urbroj: 513-07-21-07/13-02
Zagreb, 15. ožujka 2013.

Ministar financija
Slavko Linić, v. r.

Pravilnik, NN 49/2013-961
## Naredba o dopuni Naredbe o razvrstavanju luka otvorenih za javni promet na području Zadarske županije

### NN 49/2013 (26.4.2013.), Naredba o dopuni Naredbe o razvrstavanju luka otvorenih za javni promet na području Zadarske županije

MINISTARSTVO POMORSTVA, PROMETA I INFRASTRUKTURE

965

Na temelju članka 44. stavka 1. Zakona o pomorskom dobru i morskim lukama (»Narodne novine« broj 158/2003, 100/2004, 141/2006, 38/2009 i 123/2011) u svezi s Uredbom o razvrstaju luka otvorenih za javni promet i luka posebne namjene (»Narodne novine« br. 110/2004 i 82/2007), ministar pomorstva, prometa i infrastrukture, donosi

NAREDBU

O DOPUNI NAREDBE O RAZVRSTAJU LUKA OTVORENIH ZA JAVNI PROMET NA PODRUČJU ZADARSKE ŽUPANIJE

I.

Točka I. Naredbe o razvrstaju luka otvorenih za javni promet na području Zadarske županije (»Narodne novine« broj 29/2013) dopunjuje se na način da se u podtočki »3. Luke lokalnog značaja« dodaju luke:

»69) luka Kali – uvala Batalaža

70) luka Kali – uvala Mala Lamjana

71) luka Silba – uvala Sotorišće

72) luka Bibinje – uvala Jaz

73) luka Rovanjska

74) luka Nin

75) luka Zaton – uvala Dražnik

76) luka Novigrad

77) luka Proboj

78) luka Pakoštane

79) luka Pakoštane – uvala Dugovača

80) luka Doleška Draga

81) luka Vrgada – uvala Sv. Andrija

82) luka Posedarje

83) luka Sestrunj – uvala Hrvatin

84) luka Privlaka – uvala Loznica

85) luka Ljubačka vala

86) luka Ražanac – uvala Plamići

87) luka Brbinj – uvala Jaz

88) luka Telašćica – uvala Mir

89) luka Telašćica – uvala Čušćica

90) luka Seline

91) luka Tribanj – Krušćica – uvala Lubardić

92) luka Sv. Filip i Jakov

93) luka Sv. Petar

94) luka Turanj

95) luka Ugrinić

96) luka Vir luka

97) luka Vir – uvala Prezida

98) luka Vir – uvala Lučica

99) luka Vir – uvala Sapavac

100) luka Vir – uvala Biskupnjača

101) luka Vir – uvala Slatinica

102) luka Vrsi – uvala Školjić

103) luka Kožino – Primorje

104) luka Škarda – uvala Trate«.

II.

Ova Naredba stupa na snagu danom objave u »Narodnim novinama«.

Klasa: 342-01/13-01/40

Urbroj: 530-03-01-13-6

Zagreb, 15. travnja 2013.

Ministar

Siniša Hajdaš Dončić, v. r.

49 26.04.2013 Naredba o dopuni Naredbe o razvrstavanju luka otvorenih za javni promet na području Zadarske županije

Naredba, NN 49/2013-965
## Naredba o izmjenama i dopuni Naredbe o mjerama zaštite životinja od zaraznih i nametničkih bolesti i njihovom financiranju u 2013. godini

### NN 49/2013 (26.4.2013.), Naredba o izmjenama i dopuni Naredbe o mjerama zaštite životinja od zaraznih i nametničkih bolesti i njihovom financiranju u 2013. godini

MINISTARSTVO POLJOPRIVREDE

966

Na temelju članka 12. stavka 1., 2. i 3. i članka 17. stavka 3. Zakona o veterinarstvu (»Narodne novine«, broj 41/07 i 55/11) ministar poljoprivrede donosi

NAREDBU

O IZMJENAMA I DOPUNI NAREDBE O MJERAMA ZAŠTITE ŽIVOTINJA OD ZARAZNIH I NAMETNIČKIH BOLESTI I NJIHOVOM FINANCIRANJU U 2013. GODINI

I.

(1) U Naredbi o mjerama zaštite životinja od zaraznih i nametničkih bolesti i njihovom financiranju u 2013. godini (»Narodne novine«, broj 3/13) u dijelu III. točki 8. podtočki 8.2. stavku 4. riječi: »registrirane i/ili« brišu se.

(2) U dijelu III. točki 8. podtočki 8.2. stavku 5. riječi: »registriranim i/ili« brišu se.

(3) U dijelu III. točki 9. podtočki 9.1. stavku 1. tekst u zagradi: »Narodne novine« broj 78/12« zamjenjuje se tekstom: »Narodne novine« broj 71/12«.

(4) U dijelu III. točki 22. stavku 3. riječi: »registrirane ili« brišu se.

(5) U dijelu III. točki 22. stavku 4. riječi: »registriranim ili« brišu se.

(6) U dijelu III. točki 25. stavku 3. datum: »1. veljače 2013.« zamjenjuje se datumom: »1. lipnja 2013.«

(7) U dijelu III. točki 27. podtočki 27.1. stavku 3. tekst u zagradi: »Klasa: 32201/12-01/110« zamjenjuje se tekstom: »Klasa: 322-02/12-01/110«.

(8) U dijelu III. točki 27. podtočki 27.2. stavku 2. datum: »1. veljače 2013.« zamjenjuje se datumom: »1. lipnja 2013.«

II.

U dijelu VI. točki 2. stavku 2. riječ: »izmeta« briše se.

III.

U dijelu IX. iza stavka 9. dodaje se stavak 10. koji glasi:

»(10) Iznimno od stavka 1. ovoga dijela, uzorkovanje uginulih goveda u skladu sa podstavkom (c) stavka 1. točke 17. dijela III. te ovaca i koza u skladu sa podstavkom (b) stavka 1. točke 18. dijela III. na sabiralištima i objektima za preradu nusproizvoda Kategorije 1 (lešina), provode službeni veterinari ili veterinarski inspektori određeni za navedeno uzorkovanje od Uprave.«

IV.

Ova Naredba stupa na snagu osmoga dana od dana objave u »Narodnim novinama«.

Klasa: 011-02/13-01/69

Urbroj: 525-10/0547-13-1

Zagreb, 12. travnja 2013.

Ministar

Tihomir Jakovina, v. r.

Naredba, NN 49/2013-966
## Pravilnik o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 02)

### NN 49/2013 (26.4.2013.), Pravilnik o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 02)

49 26.04.2013 Pravilnik o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 02)

DRŽAVNI ZAVOD ZA MJERITELJSTVO

968

Na temelju članka 275. stavak 3. Zakona o sigurnosti prometa na cestama (»Narodne novine« broj 67/08, 48/10 i 74/11), ravnatelj Državnog zavoda za mjeriteljstvo donosi

PRAVILNIK

O POSTUPKU HOMOLOGACIJE MOTORNIH VOZILA S OBZIROM NA MJERE ZA SMANJENJE ONEČIŠĆENJA EMISIJAMA IZ MOTORA TPV 102 (IZDANJE 02)

Članak 1.

Ovim se Pravilnikom utvrđuje okvir za provedbu sljedećih uredbi Europske unije:

– Uredba (EZ) br. 715/2007. Europskog parlamenta i Vijeća od 20. lipnja 2009 o homologaciji motornih vozila s obzirom na emisije iz lakih putničkih i gospodarskih vozila (Euro 5 i Euro 6) i pristupu podacima za popravke i održavanje

– Uredba Komisije (EZ) br. 692/2008 o provedbi i izmijenjena Uredbe (EZ) br. 715/2007. Europskog parlamenta i Vijeća od 20. lipnja 2009 o homologaciji motornih vozila s obzirom na emisije iz lakih putničkih i gospodarskih vozila (Euro 5 i Euro 6) i pristupu podacima za popravke i održavanje

– Uredba Komisije (EZ) br. 566/2011 od 8. lipnja 2011. o izmjenama Uredbe (EZ) br. 715/2007 Europskog parlamenta i Vijeća i Uredba Komisije (EZ) br. 692/2008 s obzirom na pristup informacijama za popravke i održavanje.

Članak 2.

Tijelo nadležno za homologaciju motornih vozila s obzirom na emisije iz lakih putničkih i gospodarskih vozila (Euro 5 i Euro 6) i dostupnost podatcima za popravak i održavanje u smislu odredaba ovoga Pravilnika je Državni zavod za mjeriteljstvo (u daljnjemu tekstu: Zavod).

Članak 3.

Poslove ispitivanja u postupku homologacije motornih vozila s obzirom na emisije iz lakih putničkih i gospodarskih vozila (Euro 5 i Euro 6) može obavljati pravna ili fizička osoba koja ispunjava uvjete za ovlašćivanje tehničke službe propisane Pravilnikom o EU homologaciji i pojedinačnom odobravanju motornih vozila (izdanje 00) (»Narodne novine« br. 9/10, 56/11, 74/11 i 66/12).

Članak 4.

Pozivanje u ovom Pravilniku na 'homologaciju', od dana pristupanja Republike Hrvatske u članstvo Europske unije, smatrat će se pozivanjem na 'EU homologaciju'.

Članak 5.

Stupanjem na snagu ovoga Pravilnika prestaje važiti Pravilnik o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01) (»Narodne novine« 6/11, 121/11 i 74/12).

Upućivanje na Pravilnik iz stavka 1. ovoga članka u drugim propisima smatra se upućivanjem na ovaj Pravilnik.

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-01/07

Urbroj: 558-04-01/1-13-5

Zagreb, 17. travnja 2013.

Ravnatelj
Ismar Avdagić, dipl. iur., v. r.

Pravilnik, NN 49/2013-968
## Pravilnik o postupku homologacije motornih vozila s pogonom na vodik, vodikovih sustava i njihovih sastavnih dijelova TPV 162 (izdanje 01)

### NN 49/2013 (26.4.2013.), Pravilnik o postupku homologacije motornih vozila s pogonom na vodik, vodikovih sustava i njihovih sastavnih dijelova TPV 162 (izdanje 01)

DRŽAVNI ZAVOD ZA MJERITELJSTVO

969

Na temelju članka 275. stavak 3. Zakona o sigurnosti prometa na cestama (»Narodne novine« broj 67/08, 48/10 i 74/11), ravnatelj Državnog zavoda za mjeriteljstvo donosi

PRAVILNIK

O POSTUPKU HOMOLOGACIJE MOTORNIH VOZILA S POGONOM NA VODIK, VODIKOVIH SUSTAVA I NJIHOVIH SASTAVNIH DIJELOVA TPV 162 (IZDANJE 01)

Članak 1.

Ovim se Pravilnikom utvrđuje okvir za provedbu sljedećih uredbi Europske unije:

– Uredba (EZ) br. 79/2009. Europskog parlamenta i Vijeća od 14. siječnja 2009. o homologaciji motornih vozila s pogonom na vodik i izmjenama Direktive Vijeća 2007/46/EZ

– Uredba Komisije (EU) br. 406/2010 od 26. travnja 2010. kojom se provodi Uredba (EZ) 79/2009 Europskog parlamenta i Vijeća o homologaciji motornih vozila s pogonom na vodik u dijelu koji se odnosi na homologaciju motornih vozila s pogonom na vodik.

Članak 2.

Tijelo nadležno za homologaciju vozila s pogonom na vodik, vodikovih sustava i njihovih sastavnih dijelova u smislu odredaba ovoga Pravilnika je Državni zavod za mjeriteljstvo (u daljnjemu tekstu: Zavod).

Članak 3.

Poslove ispitivanja u postupku homologacije vozila s pogonom na vodik, vodikovih sustava i njihovih sastavnih dijelova može obavljati pravna ili fizička osoba koja ispunjava uvjete za ovlašćivanje tehničke službe propisane Pravilnikom o EU homologaciji i pojedinačnom odobravanju motornih vozila (izdanje 00) (»Narodne novine« br. 9/10, 56/11, 74/11 i 66/12).

Članak 4.

Pozivanje u ovom Pravilniku na 'homologaciju', od dana pristupanja Republike Hrvatske u članstvo Europske unije, smatrat će se pozivanjem na 'EU homologaciju'.

Članak 5.

Stupanjem na snagu ovoga Pravilnika prestaje važiti Pravilnik o postupku homologacije motornih vozila s pogonom na vodik, vodikovih sustava i njihovih sastavnih dijelova TPV 162.00 (»Narodne novine« 115/10 i 119/11).

Upućivanje na Pravilnik iz stavka 1. ovoga članka u drugim propisima smatra se upućivanjem na ovaj Pravilnik.

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/13-01/06

Urbroj: 558-04-01/1-13-4

Zagreb, 17. travnja 2013.

Ravnatelj

Ismar Avdagić, dipl. iur., v. r.

Pravilnik, NN 49/2013-969
## Pravilnik o izmjenama i dopunama Pravilnika o vrednovanju u postupku imenovanja predsjednika sudova

### NN 49/2013 (26.4.2013.), Pravilnik o izmjenama i dopunama Pravilnika o vrednovanju u postupku imenovanja predsjednika sudova

49 26.04.2013 Pravilnik o izmjenama i dopunama Pravilnika o vrednovanju u postupku imenovanja predsjednika sudova

DRŽAVNO SUDBENO VIJEĆE

971

Na temelju članka 84. Zakona o Državnom sudbenom vijeću (»Narodne novine«, broj 116/10, 57/11, 130/11 i 28/13 – dalje ZDSV), Državno sudbeno vijeće na 71. sjednici održanoj 18. travnja 2013. donosi

PRAVILNIK

O IZMJENAMA I DOPUNAMA PRAVILNIKA O VREDNOVANJU U POSTUPKU IMENOVANJA PREDSJEDNIKA SUDOVA

Članak 1.

U članku 2. stavku 2. Pravilnika o vrednovanju u postupku imenovanja predsjednika sudova (»Narodne novine«, broj 73/11) iza riječi: »predsjednika suda« dodaju se riječi: »i njihovim programima rada«, a iza riječi: »predsjednika neposredno višeg suda« stavlja se zarez te dodaju riječi: »predsjednika Vrhovnog suda Republike Hrvatske i ministra pravosuđa«.

Članak 2.

U članku 3. stavku 2. podstavku 4. riječ: »mišljenje« zamjenjuje se riječju: »mišljenja«.

Članak 3.

Ovaj Pravilnik stupa na snagu danom objave u »Narodnim novinama«.

Broj: OU-60/11-2

Zagreb, 18. travnja 2013.

Predsjednik
Državnoga sudbenog vijeća
Ranko Marijan, v. r.

Pravilnik, NN 49/2013-971
## Pravilnik o dopuni Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe

### NN 49/2013 (26.4.2013.), Pravilnik o dopuni Pravilnika o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe

HRVATSKI ZAVOD ZA ZDRAVSTVENO OSIGURANJE

976

Na osnovi članka 87. stavka 1. točke 4. Zakona o obveznom zdravstvenom osiguranju (»Narodne novine« broj 150/08., 94/09., 158/09., 71/10., 139/10., 49/11., 22/12., 57/12., 90/12 – Odluka Ustavnog suda Republike Hrvatske, 123/12. i 144/12.) i članka 26. točke 6. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.), Upravno vijeće Hrvatskog zavoda za zdravstveno osiguranje na 32. sjednici održanoj 24. travnja 2013. godine donijelo je

PRAVILNIK

O DOPUNI PRAVILNIKA O UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA NA ZDRAVSTVENU NJEGU U KUĆI OSIGURANE OSOBE

Članak 1.

U Pravilniku o uvjetima i načinu ostvarivanja prava iz obveznog zdravstvenog osiguranja na zdravstvenu njegu u kući osigurane osobe (»Narodne novine« broj 88/10., 1/11., 16/11. – ispravak, 87/11. i 38/13.) u članku 6. stavku 1. tablici 1. »Stupanj zahtjevnosti zdravstvene njege«, pod rednim brojem 1., u stupcu: »Opis postupka« iza zagrade briše se točka, upisuje zarez i dodaju riječi: »uz provjeru vitalnih znakova.«.

Članak 2.

Ovaj Pravilnik objavljuje se u »Narodnim novinama«, a stupa na snagu 1. svibnja 2013. godine.

Klasa: 025-04/13-01/125

Urbroj: 338-01-01-13-1

Zagreb, 24. travnja 2013.

Predsjednik

Upravnog vijeća Hrvatskog zavoda za zdravstveno osiguranje

prim. mr. sc. Marijan Cesarik, dr. med., v. r.

Pravilnik, NN 49/2013-976